**Ministru kabineta noteikumu projekta "Grozījums Ministru kabineta 2012. gada 18. decembra noteikumos Nr. 941 "Izpildu lietu reģistra noteikumi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |
|  |  |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | | Pamatojums | Noteikumu projekts izstrādāts, ievērojot Ministru kabineta 2017. gada 20. jūnija noteikumu Nr. 343 "Tiesu administrācijas maksas pakalpojumu cenrādis" pielikuma 23. punktu, lai nodrošinātu kreditēšanas pakalpojumu sniedzējam un kredītinformācijas birojam informācijas sniegšanu no Izpildu lietu reģistra par fizisko un juridisko personu izpildu lietām personu kredītspējas vērtēšanai. |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd kreditēšanas pakalpojuma sniedzēji un kredītinformācijas biroji, izvērtējot informāciju par fizisko un juridisko personu kredītvēsturi, nesaņem informāciju par parāda piedziņas lietām, kas nonākušas pie zvērinātiem tiesu izpildītājiem. Lai kreditēšanas pakalpojuma sniedzēji un kredītinformācijas biroji saņemtu pilnīgu informāciju par fiziskas un juridiskas personas kredītspēju, saskaņā ar Ministru kabineta 2017. gada 20. jūnija noteikumu Nr. 343 "Tiesu administrācijas maksas pakalpojuma cenrādis" 8. punktu, Tiesu administrācija sākot no 2018. gada 1. jūlija sniegs pakalpojumu "Informācijas sniegšana kreditēšanas pakalpojumu sniedzējam vai kredītinformācijas birojam no Izpildu lietu reģistra par fizisko un juridisko personu izpildu lietām kredītspējas vērtēšanai" (turpmāk – Pakalpojums).  Pakalpojums nodrošinās kreditēšanas pakalpojumu sniedzējiem un kredītinformācijas birojiem iespēju Izpildu lietu reģistra modulī - elektronisko izsoļu vietne (sadaļā "Citi pakalpojumi") vai, izmantojot Izpildu lietu reģistra web servisu, tiešsaistes režīmā pieprasīt un saņemt informāciju par personas Izpildu lietu reģistrā reģistrētajām izpildu lietām (parādnieku, parāda apjomu, izpildu lietas reģistrācijas datumu, izpildu lietas tālāko virzību, izpildu lietu skaitu un zvērinātu tiesu izpildītāju), kurās šī persona reģistrēta kā parādnieks, lai, ievērojot Patērētāju tiesību aizsardzības likuma 8. panta 4.1 un 4.2 daļā noteikto, izvērtētu patērētāja spēju atmaksāt kredītu. Informāciju iespējams pieprasīt un saņemt ne tikai par fizisku personu, bet arī par juridisku personu. |
| 3. | | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Tiesu administrācija, Latvijas Zvērinātu tiesu izpildītāju padome. |
| 4. | | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa noteikumu projektā ietvertajam pakalpojumam ir kreditēšanas pakalpojuma sniedzēji (saskaņā ar Patērētāju tiesību aizsardzības centra mājaslapā pieejamo informāciju līdz 2018. gada 18. janvārim licences ir izsniegtas 65 kreditēšanas pakalpojumu sniedzējiem) un kredītinformācijas biroji (saskaņā ar Datu valsts inspekcijas mājaslapā pieejamo informāciju līdz 2018. gada 29. janvārim licences ir izsniegtas 2 kredītinformācijas birojiem). |
| 2. | | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikuma projekta tiesiskais regulējums nemaina tiesības un pienākumus, kā arī veicamās darbības. |
| 3. | | Administratīvo izmaksu monetārs novērtējums | Noteikumu projekts šo jomu neskar. |
| 4. | | Atbilstības izmaksu monetārs novērtējums | Noteikumu projekts šo jomu neskar. |
| 5. | | Cita informācija | Nav. |
|  | | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Noteikumu projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši [Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033), lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas mājaslapā. |
| 2. | Sabiedrības līdzdalība projekta izstrādē | Noteikumu projekts izstrādāts, konsultējoties ar Latvijas Zvērinātu tiesu izpildītāju padomi, ņemot vērā apstākli, ka minētā padome ir Latvijā praktizējošo zvērinātu tiesu izpildītāju pārstāvības institūcija.  Lai informētu sabiedrību par noteikumu projektu un dotu iespēju izteikt viedokli, noteikumu projekts 2018. gada 18. martā ievietots Tieslietu ministrijas tīmekļvietnē <https://www.tm.gov.lv/lv/cits/pazinojums-par-lidzdalibas-iespejam-ministru-kabineta-noteikumu-projekta-izstrades-procesa-lidz-2018>).  Latvijas Komercbanku Asociācijai un Latvijas Alternatīvo finanšu pakalpojumu asociācijai 2018. gada 7. martā tika nosūtīts informatīvs dokuments par pakalpojumu. |
| 3. | Sabiedrības līdzdalības rezultāti | Latvijas Zvērinātu tiesu izpildītāju padome atbalsta noteikumu projektā ietverto regulējumu.  Organizētās sabiedrības līdzdalības ietvaros viedokļi par noteikumu projektu līdzdalības aicinājumā norādītajā termiņā nav saņemti.  Tika organizēta tikšanās ar AS "Kredītinformācijas Biroju", kurā tika apzinātas pakalpojuma prasības un nododamo datu apjoms. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiesu administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz veidot jaunas valsts institūcijas un neietekmē institūcijas cilvēkresursus. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Švābe 67063833

[aivars.svabe@ta.gov.lv](mailto:aivars.svabe@ta.gov.lv)